NOONG 1633, ISINARA NG JAPAN ANG MGA HANGGANAN NITO.
NANG LUBUSAN.
WALANG NASISILAYANG PUTING LAHI O HINDI HAPON ANG MGA MAMAMAYAN.
HINDI MAITUTURING NA TAO ANG IPINANGANAK NA MAY HALO ANG LAHI.
KAAWA-AWA.
MARUMI.
HALIMAW KUNG ITURING.
SA MGA PANAHONG ITO NABUO ANG ISANG ALAMAT.
NG ISANG SWORDSMAN.
NG ESPADA.
NG PAGHIHIGANTI.
Ringo!
May tao. Malaki ang salakot.
Maligayang pagdating. Kukuha ako ng tsaa. Hindi masarap, pero mainit. Nilalamig ka,
magdadala ako ng pamunas, kapag ganiyan ako, tumutulo ang sipon ko.
Soba na rin. Pinakamasarap ang soba namin dito.
Tapat ako. Hindi masarap na tsaa, masarap na soba. Mainam?
Punggok! Noodles pa, bilis.
Ubusin ninyo iyan.
Malaki ang ibinayad ko sa mga ama ninyo.
Mababawi ko iyon sa mga bahay-aliwan pag nagkalaman kayo. Sige, kain!
Dali! Bilisan mo!
Pag may pinatay rito iyong bugaw, mamalasin ang negosyo.
O, baka matapon!
Masarap, hindi ba?
Sa wakas!
Kumain na kayo. Ubusin ninyo!
Ano ka ba? Isang aso? Hinahayaan mong magsilbi ang isang aso!
Patawarin mo ang anak ko. Lagi talaga siyang nakakabasag.
-Punasan mo siya, Ringo! -Paumanhin.
Paumanhin.
Dapat ko nang iligpit itong asong may kapansanan.
Hindi ako aso.
Tumahol ka ba?
Kiala mo ba ako?
Ako ang bugaw na si Hachiman.
Walang bumabangga kay Hachi!
Kahanga-hanga.
Bago sa akin itong baril.
Sa harap ang bala, hindi baril ng Japan.
Disenyo ng Europa, tama ba?
Magiging ilegal na ito niyan.
Ang bugaw na si Hachiman.
Narinig ko na nga ang pangalan mo.
Bawat nayon, lagi kang may binibiling mga babae.
May mga kakilala ka siguro dahil may ganiyan kang armas.
Bakit napakarami mong alam tungkol kay Hachi?
Marahil ay sinusundan kita.
Ang kilalang si Hachi na may tanyag na baril.
Nais ko ng ganiyang baril.
Sabihin mo kung sino ang nagbenta sa iyo.
Alis na.
Sasabihin mo kung kanino mo nabili iyan.
Papalag ka sa bala nito gamit ang espada mo?
Hindi ka karapat-dapat sa espada ko.
Kahit nga sa patalim na ito.
Kunin mo na ang baril kung nais mo!
Huwag!
Maruming baril iyon mula sa maruming lugar. Ayaw ko noon.
Nais kong malaman kung kanino mo nabili. Sabihin mo na.
Kay Heiji Shindo. Binili ko iyon kay Heiji Shindo!
Heiji Shindo.
Nasaan si Heiji Shindo?
Hindi ko alam! Sumpa man.
Ikaw na isa nang bangkay at may lahi ng demonyo.
Mukha kang onryo.
Natagpuan din kita! Hindi kita mahahabol, pero tanda ko ang daang ito
dahil noong ikapitong kaarawan ko, umihi ako't nawala noong papunta kami sa templo,
kaya tatlong araw akong sumama sa mga tanuki
at kumain ng mga dahon at scarab, at nakabisado ko ang gubat, kaya…
Umuwi ka na.
Ayaw ko sa amin!
Pakiusap. Buong buhay ko, wala akong magawang tama,
ngunit ngayon, alam ko na ang dapat kong gawin.
Maging isang samurai, tulad mo.
Pakiusap. Hayaan mo akong maging alalay mo. Gagawin ko ang lahat.
Puwedeng malihis ng landas ang tagak dahil sa hangin.
Ang tulad mo…
ay isang bagyo.
Pakiusap! Malakas ako. Mabubuhat ko ang mga gamit mo,
at araw-araw kang makakakain ng pinakamasarap na soba!
At gagawin ko ang lahat ng iuutos ninyo… Master.
Kahit ano, para maging katulad mo ako.
Katulad ko?
May kapansanan ka, pero malakas ka pa rin.
Para sa naligaw sa kadiliman, magsisilbing ilaw ang baga.
Salamat sa bagang ito.
Matagal na akong naliligaw.
Pakiusap.
Hayaan ninyong magliwanag ang landas
mula kay Heiji Shindo patungo sa mga hinahanap ko.
Gabayan ninyo ako hanggang sa mahanap ko sila.
Bigyan ninyo ako ng lakas para patayin sila.
O hayaan ninyo akong mamatay.
Pakiusap, protektahan ninyo si Amang Panday mula sa kapahamakan.
Tatalon ka?
Ituloy mo.
Tumalon ka na.
Sa tingin mo, kaya mo kami?
Isang ulila?
Alam ko kung ano ka.
Nagpakamatay ang bayaran mong ina
dahil puti ang lahi ng ama mo na isang demonyo.
Tama ako.
Bilugan ang mata.
Tulad ng aso.
Naghagis ng yaman ang kalangitan.
Isa, dalawa, at…
Dalhin mo na ang mangkok pag-alis mo. Salamat.
Hindi ka umalis.
May pupuntahan ka ba?
Opo.
Kung ganoon, umalis ka na. Sige na. Paalam.
Kakaibang metal ito.
Ang lamig naman ng umagang ito.
Mainam sana kung may gagawa ng tsaa.
Mainam sana kung may kukuha ng pangsipit ko.
Iyong mas mahaba.
Mainam sana kung may magpupukpok para maalis ang mga dumi.
Mainam sana kung kayang sumabay sa akin.
Sige na. Huwag babagal-bagal. Sige.
Iyong sunod!
Hindi maaari ang permisong ito.
Sa asawa ko iyan.
Hindi ito maaari pag wala siya.
Iyong sunod!
Patay na siya. Gawa ko ang mga buslo. Itinitinda lang niya.
Pakiusap. Hindi ko mapapakain ang mga anak ko.
Alam mo ang patakaran. Bawal maglakbay ang kababaihan kapag walang kasama.
Iyong sunod!
Ang permiso mo?
-Iyong sunod! -Pakiusap.
Paumanhin. Maaari mo bang sabihin sa akin…
Paumanhin. Matutulungan mo ba akong hanapin…
Tumingin ka ngang lintik ka.
Paumanhin.
May hinahanap ako, subalit napakalaki ng Kyoto.
-Alam ba ninyo kung saan ang Shindo Dojo? -Shindo?
Dojo namin iyon.
-Ibig mong sumapi? -Mukha kang pulubing walang paningin.
Kung maituturo ninyo ang daan patungo sa inyong dojo,
ipagpapasalamat ko.
Sige.
Doon, papunta sa templo. Pag nasa tarangkahan ka na,
may karatula sa tapat ng palabas ng mga manika.
Palarin ka sana.
Mukha kang naliligaw. Pumasok ka na.
Magpahinga ka muna.
Hinahanap ko ang Shindo Dojo.
At nakikita kong hindi ito iyon.
Mas maganda rito. Ito ang Tahanang Shindo.
Puwede mong ipamalas dito ang husay mo sa pakikipag-espadahan.
-Malilinis namin ang dulo ng espada mo. -Kailangan kong tanggihan ang alok ninyo.
Nagmamadali ako.
Karamihan sa mga lalaki, sumusunggab muna bago magtanong ng presyo.
Namumukod-tangi ka.
Magalang, malambing.
Pero mapagmatigas.
Sige, binata. Dumako ka pasilangan sa Ilog ng Kamo.
Dumaan ka sa tulay patungo sa templong may mga estatwa.
Nasa kasunod na burol iyon.
Sana'y malaki ang kitain ninyo ngayon.
Magkano ang isang gabi?
Kung tatlong gabi?
Bayad na lahat.
Kami na ang bahala sa iyo.
May nakatalik ka na bang babae noon?
Kailangan mo lang matuto.
Bilugan, hindi lawlaw, parang kalabasa.
Maaari mo itong panggigilan.
Ito naman, kailangan mong maging marahan, malambot gaya ng hinog na mga melon.
Mahilig ka ba sa mga melon?
Mga melon.
Magbigay-daan. Padaanin si Prinsesa Akemi!
Magbigay-daan!
Ama, alam kong walang kapintasan ang inyong karunungan.
Buong puso akong sumusunod sa inyo.
Magiging pabaya ako kung hindi ko ipababatid ang nais ko.
Nakausap mo ba siya, Seki? Sabihin mo!
Mabuti naman ako, Akemi-sama. Salamat sa pagkumusta.
Kaninang umaga, hindi maganda ang naging tono ko,
at ngayon, ipinasundo ka niya sa akin.
Kapag kinausap mo siya, tandaan mo, dapat masigla ang tono mo.
Magsalita ako na tila isang paslit?
O isang babae na may layuning makuha ang ninanais niya.
Ama, patawarin ninyo ako sa aking paggambala…
Magiging mahusay na panginoon si Tomoe balang-araw. Ginagawa niya ang nais niya.
Sa ngayon, nais magkalat ni Tomoe!
Pero ikaw, aking yaman,
may iba kang tungkulin, hindi ba?
Ang gumawa ng mga alyansa sa pamamagitan ng pagiging isang mabuting asawa.
Nakarating sa akin na naniniwala kang maaari kang mamili ng papakasalan mo.
Ama, alam kong walang kapintasan ang inyong karunungan,
at buong puso akong sumusunod sa inyo, subalit magiging pabaya ako kung…
Alam mo ba ang mangyayari kapag pinakain mo ng matamis ang baboy?
Malamang hindi.
Naging magaan ang pamumuhay mo.
Hindi ka pa nakakita ng putik sa kural.
Ang iyong ama, hindi tulad ng ama kong tagapag-alaga ng baboy.
Kapag nabigyan ng sobrang matamis ang baboy,
mabubulok ang ngipin noon. Magnanana ang gilagid.
Aabot sa utak noon ang impeksiyon, at dapat nang patayin bago pa lumaki.
Hindi masisisi ang baboy. Kakain lamang iyon nang kakain.
Kasalanan iyon ng nag-aalaga…
na mas may karunungan.
Isa ba akong baboy, Ama?
Nais mo ng asukal kahit may iba kang pagpipilian.
Maraming panginoon ang nakapansin sa iyo at nagtanong.
May balita kaninang umaga.
Kailangan ni Panginoong Saito ng bagong asawa dahil namatay sa panganganak.
Matanda na siya! Lasenggo at mahilig sa mga bayarang babae!
Kumikita si Panginoong Saito ng 100,000 koku!
Iyan ba ang katumbas kong halaga?
Kapag hindi kita ipinakasal, makakasama mo lamang din siya sa bahay-aliwan.
Pipiliin mo bang maging asawa niya o maging bayarang babae niya?
Ama.
Alam kong walang kapintasan ang inyong karunungan.
at buong puso akong sumusunod sa inyo.
Natatakot ako, dahil sa malayong lugar sila nakatira,
at hindi ko kakayaning mapalayo sa aking ama.
Pakiusap po, pumili kayo ng nakatira sa malapit.
Iyong alam ninyong poprotektahan ako at ang interes ng ating angkan.
Mahal kong kalapati.
Inosente ka nga pala.
Wala kang alam sa mundo.
Iyong may alam marahil sa hirap ng buhay at pakikipaglaban tulad ninyo.
Isang nakakita na ng kural.
May binanggit si Seki na matapang at hindi pa nagagaping batang samurai.
Pero labis din magsalita si Seki.
"Pinakamahusay na swordsman sa paaralan," sabi niya.
Nagwagi sa 24 na duwelo kung saan nasawi ang bawat kalaban.
Hindi marangal ang pamilya.
Anak ng mangingisda mula Kohama, pero naaalala ko ang sarili ko sa kaniya.
Ano nga uli ang ngalan niya?
Taigen po yata iyon.
Kung tunay ngang mahusay siya, malaking suweldo ang iaalok sa kaniya.
Kahit sa kastilyo rito, malapit sa ama mo.
Sana lang mas mahusay siya sa pagbabawal sa iyo sa matatamis.
-Isa, dalawa, tatlo. -Isa, dalawa, tatlo.
Ginto? Nakamamangha.
Labis na iyan. Minatamis lamang ang aking dala.
Nagapi na ba ang hindi pa nagagaping si Taigen?
Isipin mong handog ko ito sa iyo para sa pag-iisang dibdib natin.
Pinahintulutan niya?
Sigurado ba siya? Sigurado ka ba?
Papakasalan ng anak ng panginoon ang anak ng isang mangingisda.
Kahit anak ka pa ng isda, papakasalan kita.
Hindi na kami tumatanggap ng mga mag-aaral. Sa iba na lamang.
Hindi ako mag-aaral. May mensahe ako para sa master ng Shindo Dojo.
Kailangang ako mismo ang maghatid.
Maaari mong iwan ang mensahe sa akin.
Kailangang sa master lamang sabihin ang mensahe.
Tinitiyak ko sa iyo, ang para sa master, para din sa akin,
at tinitiyak ko rin sa iyo na hindi siya humaharap sa mga mensahero.
Haharap siya sa akin.
Nasa harap ka ng Paaralang Shindo.
Sa loob ng 200 taon, itinuro namin dito ang Shindo-Ryu,
mga lihim na pamamaraang ipinamana ni Padre Soto,
na itinuro mismo sa kaniya ng mahiwagang Tengu sa Bundok ng Kurama.
Magpakita ka ng paggalang.
Kailangan kong ipilit.
Ihatid ninyo siya sa kahit saang lugar na malayo rito.
Tayo na, pulubing hindi nakakakita.
Dapat pakainin ninyo ang manlalakbay na pumasok dito.
Nanggaling ako sa malayo. Gutom na gutom na ako.
Baka naman nagbago na ang Shindo Dojo?
Pakainin siya.
At palabasin na ninyo pagkatapos.
Kumain ka.
At umalis ka na.
Ipakita mo ang lahat.
Para magawa ang tamang espada, dapat alam ko ang gagawin doon ng samurai.
Lahat ng pamamaraan niya.
Subalit isang lihim ang Shindo-Ryu ko.
Nabubunyag dito ang bawat lihim.
Ang espada ang kaluluwa ng samurai,
kaya dapat tumugma iyon sa gagamit.
Dapat matibay at manipis ang talim.
At agaw-pansin.
Tutupiin natin ang bakal upang maghalo.
Iyong naghalo, pupukpukin natin upang luminis.
Kung mas puro ang bakal,
mas matigas iyon.
Kapag sobrang puro, magiging marupok naman.
Dapat hayaan natin kung paano iyon ginawa ng Diyos.
Akala ko po, dapat nating linisin.
Oo, subalit kung nasa tamang lugar ang dumi, mainam iyon.
Malambot na bakal sa gitna. Matigas naman sa gilid.
Kapag pinaghalo ito…
kadakilaan ang makakamtan.
Maganda ito.
Ngunit hindi ito perpekto.
Ano ba ang espada?
Kaluluwa po ng isang samurai.
Isa iyong linya.
Buhay ang nasa isang bahagi ng linya.
Ang isa,
kamatayan.
Ang ginagawa natin ang humihiwa sa linya ng buhay at kamatayan.
Magagamit na ito sa pagluluto.
Mga kutsilyo.
Gumawa ka ng libong mga kutsilyo.
At magiging handa ka na marahil na gumawa ng espada.
Inuukit ng panday ang pangalan niya.
Sa nakalipas na mga taon, ilang apoy na?
Hindi.
Walang makapagpapaamo sa isinumpang bakal na ito.
Marahil ay ayaw niyan maging espada.
Nais maging espada ng lahat ng metal.
Espada?
Pinagnanakawan mo ba ako?
Hindi po ako nagnanakaw.
Ako po ay… nag-eensayo.
Bakit gugustuhin ng alalay ng panday na mag-aral gumamit ng espada?
Dahil kailangan kong maging mahusay na swordsman.
Kailangang ako ang maging pinakamahusay.
Iyon lamang ba?
At bakit kailangan mong maging swordsman?
Patawarin ninyo ako.
May inilihim ako sa inyo.
Isang bagay na alam ng lahat, kayo lamang ang hindi.
Alam kong hindi ka kaaya-aya.
Ano naman ngayon?
Wala kayong paningin,
kaya hindi ninyo nakikita ang nakahihiyang hitsura ko.
Ako
ay gawa sa halo-halong bakal.
Kahit anong pukpok ang gawin sa akin, marumi pa rin ako.
Bago ako isilang, sa buong Japan, may apat na puti ang lahi.
Mga lalaking nangangalakal ng armas, droga, at laman.
Ang isa sa kanila, kinuha ang aking ina
at ginawa ako…
na isang halimaw.
Isang kahihiyan.
Hindi ko alam ang mga pangalan nila.
Pero ang kapalaran nila, alam ko.
Ako ang papatay sa kanilang lahat. Sumumpa ako.
Ano ang itinuro ko sa iyo tungkol sa bakal?
Pinaghalong bakal ang pinakamalakas na espada.
Malambot at matigas.
Puro at may bahid.
Maaaring kahiya-hiya ka.
Maaari ring malakas ka.
Maaari kang magsanay tuwing gabi.
Hoy.
Bilis, pulubi. Lakad na.
Hindi na kayo mahihirapan kung ipapakausap ninyo sa akin ang inyong master.
Walang kumakausap sa master.
Hangga't hindi ko nakakausap ang master ng dojo na ito, hindi ako aalis.
Mabuti naman.
Maaari ka na naming patayin.
Ang lakas ng loob mo.
Humanda ka. Matitikman mo ang Shindo-Ryu ko.
Ang problema sa Shindo-Ryu,
basura iyon.
Mahinang pamamaraan.
Madaling matutunan.
Madaling talunin.
Ang mga latak na pamamaraan
laban sa Lambat ng Mangingisda ng Ryougen-Ryu.
At lalaban ka gamit ang Ryougen-Ryu?
Hindi.
Basura rin iyon.
-Saang paaralan ka? -Ano ang ngalan mo at sino ang guro mo?
Magpakilala ka!
Mamatay ka na!
Yuyuko ka matapos mong talunin ang mga bata?
Nilalabanan ko na ba ang mahiwagang Tengu?
Ibaba mo ang laruang iyan at bunutin ang iyong espada!
Subalit… mamamatay ka lamang.
-Para kay Taigen! -Para kay Taigen!
Ang anak ng panginoon.
Ang maganda niyang anak. Hindi siya pangit.
At pinuno ng mga bantay ng kastilyo na may suweldong 5,500 koku.
Sino ang mag-aakala?
Ako.
Taigen, bilisan mo!
May problema tayo.
May nangangahas na hamunin ang Shindo Dojo?
Walang sinuman sa dojo na ito ang kayang tumapat…
Mula ka sa Nayon ng Kohama.
Magkakilala ba tayo?
Pinilit mong umangat
para lang tingalain ka ng mga talunan.
Si Taigen, 24 duwelo na ang naipanalo. Sa iyo, ilan na?
Dapat ba binibilang ko?
Patayin mo siya, Taigen. Turuan mong igalang ang Shindo.
Kakausapin ko lamang ang inyong master at aalis na ako pagkatapos.
Sa iyong huling hantungan ka lang tutungo.
Kung espada ito, patay ka na sana.
May bansag ka sa akin noon.
Taigen.
Hindi mo maaaring hayaan siyang bastusin tayo o kahit ikaw.
Patayin mo na!
Takot ka bang lumaban gamit ang bakal?
Salamat.
Wala pang naging karapat-dapat sa espada ko.
May espada ka ni Master Eiji?
Lahat pagdaraanan ang kamatayan.
Para sa iyo,
ngayon na iyon.
Tigil!
Ikaw ba ang master ng paaralang ito?
Kailangan nila ng mas matinding pagsasanay.
May mensahe ka para sa akin.
Isang tanong.
Saan ko matatagpuan ang kapatid mong nangangalakal nang ilegal?
Si Heiji Shindo?
Ginawa mo ang lahat ng ito upang mahanap ang kapatid ko?
Bakit?
Si Heiji Shindo ay nasa kuta sa Isla ng Tanabe,
na binabantayan ng Angkan ng Genken.
Ano man ang pakay mo sa kaniya,
hinding-hindi mo siya mapupuntahan.
Isa ka pa ring aso.
Salamat sa nagbabagang liwanag.
Patawarin mo ako kung ibinigay ko ang kinaroroonan mo, kapatid.
Walang makapigil sa kaniya.
Tinalo niya ang bawat mag-aaral ko.
Kailangan pa nila ng mas matinding pagsasanay.
Ang samurai na iyon, hindi siya tao.
Nakita ko ang mga mata niya.
Ang Apat na Pangil.
Ipahanap sa Apat na Pangil ang samurai.
Doblehin ang bayad sa kanila at iligpit nila.
Panahon na para simulan ko ang paghahanap.
Tulad ng ginto ang paghihiganti. Hindi iyon kinakalawang.
Makapaghihintay iyon.
Handa na po ako.
Mamamatay ka lamang.
Handa na po ako.
Handa na.
Hindi ko masusuklian ang kabutihan ninyo.
Noong sinabi ko ang kapintasan ko, hindi ninyo ako itinaboy,
kahit na kasuklam-suklam ako sa mata ng mga tao.
Wala akong mata, kaya…
tinatanggap kita.
Malaki po ang utang na loob ko sa inyo,
Amang Panday.
Bago po ako umalis, Amang Panday,
may ipagtatapat pa ako.
Marami ka nang sinabing walang katuturan.
-Wala na dapat maiwang kasinungalingan. -Problema mo na iyan.
-Dinumihan ko ang mga espada ninyo. -Tahimik!
Lumapit ka sa akin bilang isang ligaw na bata.
Kung ipipilit mong umalis, para ka nang isang hangal.
Kung kailangan talaga,
kumuha ka ng espada.
Mayroon na po ako, Amang Panday.
Mga melon.
Ngayong season sa Blue Eye Samurai…
May mga kaaway ka na ngayon. Mayayaman.
Pinag-uusapan sa buong Kyoto
ang samurai na walang pagkakakilanlan na sumalakay sa Shindo Dojo.
Sa tabi ko, hindi mo makikita ang hinahanap mo.
Alam ko kung bakit pinapalayo mo ako, pero mapagkakatiwalaan ako.
Wala akong pagsasabihan na isa kang babae.
Kapag nakita kitang muli, papatayin kita.
Napakalinis ng pagkakahiwa.
Hindi naman malala. Ikakasal tayo.
Hindi na iyon pahihintulutan ng iyong ama.
Ni hindi nga iyon duwelo. Kaya hindi ka talaga natalo.
Marahil ay may naiwan siyang bakas.
Dahil sa iyo, natanggal ako sa posisyon at nadungisan ang dangal.
Mababawi ko ang lahat ng iyon kapag nadala ko ang bangkay mo.
Buong buhay ko, bilanggo ako.
Hindi ako maipapakasal sa estranghero sa malayong lugar.
Kailangan ko lang hanapin si Taigen.
Kadakilaan ang pinapangarap ko.
Iniisip mong kaya mong maging dakila?
Ang totoo, nakita ko na kung ano ba ang kadakilaan.
Hindi paghihiganti ang nais mo. Hindi nag-aalangan ang paghihiganti.
May kailangan akong sabihin sa iyo.
Hindi mapapasok ang kastilyo ni Fowler.
-May mga problemang hindi malulutas. -May alok ka?
Nakikita ko sa mga mata mo, papatay ka.
Karapat-dapat siyang mamatay.
Sampung taon kong hinintay ang sandaling ito.
Handa na ba ang mga baril mo?
Handa na ang lahat ng iyon.
Nais kong makita ang buong ikaw. Ipakita mo sa akin.
Huwag kang magpipigil.
Paghihiganti ang tinatahak ko. Walang lugar ang pag-ibig o pagkakaibigan.
Balewala sa akin ang salapi o kapangyarihan.
Wala akong balak na maging masaya.
Nais ko lang magawa ang gusto ko.
PANOORIN NA NGAYON ANG LAHAT NG EPISODES
Tagapagsalin ng Subtitle: John Vincent Lunas Pernia